CELEX: 32018D1109(02)
Language: da
Date: 2018-11-05 00:00:00
Title: Kommissionens afgørelse af 5. november 2018 om udnævnelse af en efterfølger til et medlem af REFIT-platformens interessentgruppe

9.11.2018   
               
               
                  DA
               
               
                  Den Europæiske Unions Tidende
               
               
                  C 403/8
               
            
         KOMMISSIONENS AFGØRELSE
         af 5. november 2018
         om udnævnelse af en efterfølger til et medlem af REFIT-platformens interessentgruppe
         (2018/C 403/05)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Kommissionens afgørelse C(2015) 3261 final af 19. maj 2015 om oprettelse af REFIT-platformen, særlig artikel 4, og
         ud fra følgende betragtninger:
         
                     (1)
                  
                  
                     Det fastsættes i artikel 4 i Kommissionens afgørelse C(2015) 3261 final om oprettelse af REFIT-platformen (i det følgende benævnt »platformen«), at platformen omfatter en »gruppe af regeringsrepræsentanter« og en »interessentgruppe«, og at interessentgruppen skal bestå af op til 20 eksperter, heraf to repræsentanter for Det Europæiske Økonomiske og Sociale Udvalg og Regionsudvalget og resten fra erhvervslivet, herunder SMV'er, arbejdsmarkedets parter og civilsamfundsorganisationer, der har direkte erfaring med anvendelse af EU-lovgivningen. Interessentgruppens eksperter udnævnes i deres personlige egenskab eller til at repræsentere interesser, der er fælles for en række interessenter.
                  
               
                     (2)
                  
                  
                     I afgørelsens artikel 4, stk. 4, fastsættes det, at Kommissionen på forslag af Kommissionens førstenæstformand udnævner medlemmerne af interessentgruppen blandt de ansøgere, der har reageret på indkaldelsen af interessetilkendegivelser, og som har direkte erfaring med anvendelsen af EU-lovgivningen. Udnævnelserne skal så vidt muligt sikre en afbalanceret repræsentation af forskellige sektorer, interesser og regioner i Unionen samt en ligelig kønsfordeling. I afgørelsens artikel 4, stk. 5, fastsættes det, at medlemmernes mandat løber frem til den 31. oktober 2019. I henhold til afgørelsens artikel 4, stk. 6, kan medlemmer, som træder tilbage, blive afløst i den resterende del af deres mandatperiode.
                  
               
                     (3)
                  
                  
                     Det fastsættes i Kommissionens afgørelse C(2015) 9063 final af 16. december 2015 om udnævnelse af medlemmerne af REFIT-platformens (1) interessentgruppe, at førstenæstformanden, hvis et medlem af interessentgruppen udtræder i platformens mandatperiode, kan udnævne en efterfølger fra den oprindelige liste over kandidater, der har reageret på indkaldelsen af interessetilkendegivelser med henblik på medlemskab af interessentgruppen.
                  
               
                     (4)
                  
                  
                     Michael Van Straalen trådte tilbage som medlem af interessentgruppen den 28. maj 2018.
                  
               
                     (5)
                  
                  
                     Dr. Frantisek Doktor er på den oprindelige liste over kandidater, der har reageret på indkaldelsen af interessetilkendegivelser med henblik på at blive medlem af interessentgruppen—
                  
               BESTEMT FØLGENDE:
         
            Eneste artikel
            Dr. Frantisek Doktor udnævnes som medlem af REFIT-platformens interessentgruppe frem til den 31. oktober 2019 i stedet for Michael Van Straalen.
         
         
            Udfærdiget i Bruxelles, den 5. november 2018.
            
               
                  På Kommissionens vegne
               
               Frans TIMMERMANS
               
                  Næstformand
               
            
         
         
            (1)  https://ec.europa.eu/info/sites/info/files/commission-decision-appointment-of-members-stakeholder-group-refit-platform_dec2015_en.pdf
      
      
         
            BILAG
            
                        Navn
                     
                     
                        Nationalitet
                     
                     
                        Repræsenterer interesser, der er fælles for en række interessenter på et særligt politikområde
                     
                     
                        Nuværende arbejdsgiver
                     
                  
                        Dr. Frantisek Doktor
                     
                     
                        Slovakisk
                     
                     
                        JA
                     
                     
                        ViaEuropa Competence Centre s.r.o